L 290/334
RO
Jurnalul Oficial al Uniunii Europene
10.11.2022
Figura A5/9 Desen schematic al sistemului de diluare a fluxului total de gaze de evacuare
4.1.5.2.
Exemple de componente ale sistemului sunt cele enumerate mai jos.
4.1.5.2.1.
Două sonde de eșantionare care permit prelevarea constantă a unor eșantioane de aer de diluare și de amestec diluat de gaze de evacuare/aer.
4.1.5.2.2.
Un filtru care servește la extragerea particulelor solide din gazele prelevate pentru analiză.
4.1.5.2.3.
Pompe și regulator de debit pentru a asigura fluxul constant și uniform de eșantioane de gaze de evacuare diluate și de aer de diluare prelevate în cursul încercării prin sondele de eșantionare; debitul eșantioanelor de gaz trebuie să fie de așa natură încât la sfârșitul fiecărei încercări să se dispună de suficiente eșantioane pentru analiză.
4.1.5.2.4.
Două supape cu acțiune rapidă care servesc la dirijarea debitului constant al eșantioanelor de gaz fie spre sacii de eșantionare, fie în atmosferă.
4.1.5.2.5.
Racorduri etanșe la gaze, cu închidere rapidă, intercalate între supapele cu acțiune rapidă și sacii de eșantionare.
Racordul trebuie să se închidă automat pe partea în care se află sacul de eșantionare.
Pot fi utilizate alte metode pentru dirijarea eșantionului spre analizor (robinete de închidere cu trei căi, de exemplu).
4.1.5.2.6.
Saci pentru colectarea eșantioanelor de gaze de evacuare diluate și de aer de diluare în timpul încercării.
4.1.5.2.7.
Un tub Venturi pentru curgere critică pentru eșantionarea proporțională a gazelor de evacuare diluate (numai pentru sistemul CVS - CFV).
4.1.5.3.
Componente suplimentare necesare pentru eșantionarea hidrocarburilor utilizând un detector cu ionizare în flacără încălzit (HFID), astfel cum se arată în figura A5/10.
4.1.5.3.1.
Sondă de eșantionare încălzită situată în tunelul de diluare, în același plan vertical cu particulele și, dacă este cazul, cu sondele de eșantionare a particulelor.
4.1.5.3.2.
Filtru încălzit situat după punctul de eșantionare și în amonte de HFID.